Mahalini Raharja

Ni Luh Ketut Mahalini Ayu Raharja (lahèr 4 Maret 2000), lebbi èkennal kalabân nyama Mahalini, èngghi panèka sorang penyanyè-tokanh nolès laghu sareng palakon ḍâri bhângsa Inḍonèsia.Alfi Muna Syarifah. "Mengenal Profil dan Prestasi Mahalini, Pacar Rizky Febian". Tempo. 2023-06-05. Aksès 2026-01-08.Fiqih Rahmawati. "Profil Mahalini Raharja, Jebolan Indonesian Idol yang Kini Jadi Pacar Rizky Febian". Kompas. 2022-02-08. Aksès 2026-01-08.  Lahèr tor èparajâ è Dènpasar, Bhâli, Mahalini ngawwâlè karèrna è inḍustri musik kalabân singgel sè ajuḍul "Kèbâ Ka'rowa Abâli" è taon 2015. Namong, salèrana molaè ngaollè perhatian ḍâri publik saamponna dhâddhi juara nomer lèma' è lomba Indonesian Idol mosèm nomer sapolo. Saamponna alomba, Mahalini agabung kalabân perusahaan rekkaman Hits Records tor makalowar singgel sè kadhibi' "Alabân Restu" sè ngèbâ salèrana ngaollè penghargaan lu-ghâlluna è inḍustri musik mènangka dhâddhi New Artist of the Year ḍâri Inḍonèsian Music Awards 2022.

Album kaghungna Mahalini, Fábula, èpakalowar è awwâl taon 2023 tor suksès ngaollè posisi nomer sèttong è tangga musik digital è ḍuwâ' naghâsare, Inḍonèsia sareng Malaysia. Album kasebbhut samangkèn èangghep rèkor mènangka album Inḍonèsia palèng kalonta è salanjhângnga sajhârâna Spotify tor album Inḍonèsia sè lu-ghâlluna ḍâpa' sèttong miliyar streaming è bulân Ḍèsèmber 2023.Nia Febmawatin. "Sukses "Fabula", Mahalini Lanjutkan Perjalanan Lewat Album “Koma”". RRI. 2025-12-03. Aksès 2026-01-08. Salaèn ka'rowa, Mahalini tamaso' penyanyè Inḍonèsia kalabân orèng sè mèreng palèng bânnya' bhen bulân è Spotify èngghi panèka 10,3 Juta è akhèr Junè 2023. Mahalini jhughân ampon suksès mabâḍâ konsèr kadhibè' album Fábula sabânynya' tello kalè, èngghi panèka ḍukalè è Malaysia tor sakalèan è Inḍonèsia.

 Kaoḍi'ân awwâlna sareng pamolangna 
Mahalini lahèr kalabân nyama Ni Luh Ketut Mahalini Ayu Raharja è tangghâl 4 Maret 2000 è Kotta Dènpasar, Propènsi Bhâli. Salèrana èngghi panèka ana' nomer tello' ḍâri pasangan I Gede Suraharja sareng Ni Nyoman Serini. Salèrana ngaghungè ḍuwâ' kaka' lakè' sè anyama I Gede Dion Raharja ssreng I Made Jody Raharja.Woro Anjar Verianty. "6 Potret Kebersamaan Mahalini dan Keluarga, Tetap Kompak Setelah Pindah Agama". Liputan 6. 2024-05-11. Aksès 2026-01-08. Mahalini lahèr ḍâri kalowarga sè ngaghungè aghâma Hinḍu tor asuku adhât Bhâli. Ni luh ngaghungè artè kalemènna orèng binè' tor Ketut ngaghungè artè ana' nomer empa'. Mahalini ngaki jhâ' salèrana kodhu anyama Komang/Nyoman sè ngaghungè artè ana' nomer tello', namong kaparcajâ'ân kalowargana ta' ngaollèaghi angghuta kalowargana ngaghungè nyama kasebbhut karana nyâbâbaghi sakè'. Mahalini mataḍâ' massa kènè'na è Ḍusun Banjar Aseman Kawan, Tibubeneng, Kuta Ḍâjâ, Kabhupatèn Badung.

 Sombher